Domno David primo emptori, nos venditores Suffana femina et filii mei Odellerius et Anserius vendidimus tibi et Ecclesie sancti Stephani mansum cum appositis et vineam in pago Oscarensi in villa que dicitur Mervellis: habent terminationes: de uno latere terra sancti Stephani, de alio strata publica, de uno fronte Vuarnaudus tenet ex alio Hedebernus. Vendimus etiam tertiam partem que nobis de patre vel matre sive emptione provenit vel provenire poterit in ipsa scilicet villa, vel in fine eius in terris, pratis, vineis, exis, et regressis et tertiam partem in omnibus que visi sumus habere, ad integrum tibi et Ecclesie tradimus vendimus atque transfudimus, accipientes a te pretium argenti solidos XV. Si vero quod futurum non credimus, nos aut ullus heredum nostrorum, vel quelibet persona, huic venditioni calumpniam intulerit, non evindicet, sed coactus tibi, una cum fisco, veri auri denarios XV componat: et hec venditio omni tempore firma et stabilis permaneat stipulatione subnixa. Actum Divion castrum. Signum Suffane et Odollerii et Anserii qui hanc venditionem fieri et firmari rogaverunt. Signum Gotardi. Signum Sicermi. Signum Vandalfredo. Signum Angalbado. Signum Fluduino. Data die Jovis X Kalendas Novembris, anno III regis Odonis.